ai4bharat/Pralekha huggingface dataset:
প্রধানমন্ত্রীরদপ্তর
দিল্লিতে জাতীয় সমর শিক্ষার্থী বাহিনীর শোভাযাত্রায় প্রধানমন্ত্রী
নয়াদিল্লি, ২৮ জানুয়ারি, ২০২০
প্রধানমন্ত্রী শ্রী নরেন্দ্র মোদী আজ দিল্লিতে জাতীয় সমর শিক্ষার্থী বাহিনীর  শোভাযাত্রায় উপস্থিত ছিলেন।
প্রধানমন্ত্রী, এনসিসি-র এই শোভাযাত্রায় বিভিন্ন শাখার ক্যাডেটদের মার্চ-পাস্ট প্রত্যক্ষ করেন এবং অভিবাদন গ্রহণ করেন। মৈত্রীভাবাপন্ন ও প্রতিবেশী দেশগুলির ক্যাডেটরাও এনসিসি-র এই শোভাযাত্রায় সামিল হয়।
সাংস্কৃতিক অনুষ্ঠানের পাশাপাশি, এনসিসি ক্যাডেটরা প্রধানমন্ত্রীর সামনে দুঃসাহসিক ক্রীড়া, সঙ্গীত, ফলিত শিল্পকলা সহ বিভিন্ন ক্ষেত্রে নিজেদের দক্ষতা প্রদর্শন করেন। এনসিসি-র মেধাবী ও প্রতিভাসম্পন্ন ক্যাডেটদের প্রধানমন্ত্রী পুরস্কৃত করেন।
এই উপলক্ষে এক সমাবেশে শ্রী মোদী বলেন, দেশের জন্য যুবসমাজের নিয়মানুবর্তিতা, একাগ্রতা ও নিষ্ঠার মানসিকতাগুলিকে আরও দৃঢ় করে তুলতে এনসিসি এক গুরুত্বপূর্ণ মঞ্চ। তিনি আরও বলেন, যুব সম্প্রদায়ের মধ্যে এ ধরনের মূল্যবোধ দেশের উন্নয়ন ও অগ্রগতিতে সহায়ক হবে।
প্রধানমন্ত্রী ভারতকে বিশ্বের অন্যতম নবীন দেশ হিসেবে বর্ণনা করে বলেন, দেশের জনসংখ্যার ৬৫ শতাংশের বেশি মানুষ ৩৫ বছরের কম বয়সী। “আমরা এ নিয়ে গর্বিত তবে, আমাদের চিন্তাভাবনার ক্ষেত্রেও নবীন হওয়া প্রয়োজন” বলে প্রধানমন্ত্রী মন্তব্য করেন। তিনি বলেন, চিন্তাভাবনার ক্ষেত্রে নবীন হওয়ার অর্থ এই নয় যে, বিভিন্ন সমস্যার দ্রুত সমাধানসূত্র খুঁজে পেতে শ্লথ হওয়ার অবকাশ আছে। “আর এটাই হল নবীন মানসিকতার প্রত্যাশা এবং এটাই নবীন ভারতের মূল রূপ” বলে তিনি অভিমত প্রকাশ করেন।
তিনি আরও বলেন, “পুরনো চ্যালেঞ্জগুলি মোকাবিলার সঙ্গে সঙ্গে আমরা বর্তমান বিষয়গুলির প্রয়োজনীয়তার বিষয়েও যত্নশীল হব, আমরা ভবিষ্যতে আমাদের প্রত্যাশাগুলি পূরণের লক্ষ্যে কাজ করব। তিনি বলেন, ভারত আজ তরুণ মানসিকতা ও উৎসাহ নিয়ে এগিয়ে চলেছে। “আজ ভারতের এক তরুণ মানসিকতা ও হৃদয় রয়েছে এবং এজন্যই এই ভারত সার্জিকাল স্ট্রাইক, এয়ার স্ট্রাইক ও জঙ্গি শিবিরগুলিতে সরাসরি আঘাত হানতে সক্ষম হয়েছে” বলে তিনি মন্তব্য করেন। প্রধানমন্ত্রী বলেন, তরুণ মানসিকতা এটাই চায়, সকলকে সঙ্গে নিয়ে এগিয়ে যেতে, একজনকেও পিছনে রেখে নয়। শ্রী মোদী বলেন, “এই মানসিকতা সম্বল করেই আমরা বোড়ো চুক্তি স্বাক্ষর করেছি, যেখানে সংশ্লিষ্ট সকল পক্ষের সঙ্গে আলোচনা করা হয়েছে ও চুক্তিও স্বাক্ষরিত হয়েছে।”
উত্তর-পূর্বের উন্নয়নমূলক প্রচেষ্টাগুলির কথা উল্লেখ করে প্রধানমন্ত্রী বলেন, এই অঞ্চলের উন্নয়নের পাশাপাশি সংশ্লিষ্ট বিভিন্ন পক্ষকে সঙ্গে নিয়ে উদার মানসিকতা ও খোলা মনে আলোচনা শুরু হয়েছিল। এর পরিণতিই হল বোড়ো চুক্তি স্বাক্ষর। প্রধানমন্ত্রী বলেন, “এটাই নবীন ভারতের চিন্তাভাবনা। আমরা প্রত্যেককে সঙ্গে নিয়ে, প্রত্যেকের অগ্রগতি ঘটিয়ে এবং প্রত্যেকের আস্থা অর্জন করে দেশকে এগিয়ে নিয়ে চলেছি।”
CG/BD/DM
(Visitor Counter : 89
ক্ষুদ্র, অতিক্ষুদ্রওমাঝারিশিল্পমন্ত্রক
অনলাইনে খাদি ফেস মাস্ক বিক্রি শুরু করল কেভিআইসি
নয়াদিল্লী, ৮ জুলাই, ২০২০
বিপুল জনপ্রিয় খাদি ফেসমাস্ক এখন থেকে অনলাইনেও কেনাকাটা করা যাবে। এই উদ্যোগের ফলে দেশের প্রত্যন্ত অঞ্চলের মানুষ বিশেষ করে যারা সচরাচর বাড়ির বাইরে আসতে পারেন না অথবা বিভিন্ন সমস্যার কারণে খাদি ইন্ডিয়া বিক্রয় কেন্দ্রে যেতে পারেন না, তারা বেশি উপকৃত হবেন।https://www.kviconline.gov.in/khadimask/- এই লিঙ্কে ক্লিক করে খাদি নির্মিত মাস্কের অর্ডার দেওয়া যেতে পারে।
খাদি গ্রামোদ্যোগ কমিশন দুই ধরণের- খাদি কটন এবং রেশম নির্মিত মাস্ক বিক্রি করছে। তুলো দিয়ে বানানো প্রতিটি মাস্কের ন্যূনতম দাম ৩০ টাকা এবং রেশম নির্মিত প্রতিটি মাস্কের দাম ১০০ টাকা। যেকোন ব্যক্তি ৫০০ টাকা পর্যন্ত মাস্কের অর্ডার দিতে পারেন। একজন ক্রেতা চার ধরণের মাস্ক সংগ্রহ করতে পারবেন। অনলাইনে মাস্ক ক্রয় করার ৫ দিনের মধ্যে কমিশন তা প্রাপকের উল্লিখিত ঠিকানায় বিনামূল্যে পৌঁছে দেবে। বর্তমানে খাদি নির্মিত এই মাস্কের কেনাকাটা দেশের মধ্যেই সীমাবদ্ধ থাকছে।
কমিশনের চেয়ারম্যান শ্রী বিনয় কুমার সাক্সেনা বলেছেন, খাদি ফেস মাস্কের অনলাইন কেনাকাটা চালু করার উদ্দেশ্য হল, সংগ্রহকারীদের প্রকৃত খাদি ফেসমাস্ক পৌঁছে দেওয়া। গ্রাহকদের যেকোন ধরণের প্রতারণা থেকে সুরক্ষা দিতেই অনলাইনে খাদি মাস্ক বিক্রির উদ্যোগ নেওয়া হয়েছে বলে শ্রী সাক্সেনা জানান। একাধিক অনলাইন পোর্টালে খাদি নাম ব্যবহার করে মাস্ক বিক্রি হচ্ছে। এগুলি আদৌও খাদি ফেব্রিক বা হস্ত নির্মিত সামগ্রী নয়। বহু মানুষ এ ধরণের বিভ্রান্তিকর বিজ্ঞাপনের ফাঁদে পা দিয়েছেন।
উল্লেখ করা যেতে পারে, খাদি কটন নির্মিত ফেস মাস্ক ১০০ শতাংশ তুলো দিয়ে বানানো হয়েছে। দু-স্তর বিশিষ্ট এই মাস্কগুলি ৩টি আকারে পাওয়া যাচ্ছে। এগুলি হল- ছোট, মাঝারি ও বড়। সিল্ক মাস্ক তৈরি করা হয়েছে ১০০ শতাংশ খাদি কটন থেকে, যারমধ্যে দুটি ইনার লেয়ার রয়েছে। এ ধরণের মাস্কগুলি বিভিন্ন রঙের পাওয়া যাচ্ছে।
(CG/BD/NS
প্রধানমন্ত্রীরদপ্তর
গুরু পূর্ণিমা উপলক্ষে প্রধানমন্ত্রীর শুভেচ্ছা জ্ঞাপন
নয়াদিল্লি, ২৬ জুলাই ২০১৮
প্রধানমন্ত্রী শ্রী নরেন্দ্র মোদী গুরু পূর্ণিমা উপলক্ষে সকলকে শুভেচ্ছা জানিয়েছেন। তিনি বলেন, আমাদের সমাজে শিক্ষকদের উচ্চ মর্যাদা দেওয়া হয়।
শিক্ষকদের ধন্যবাদ জ্ঞাপন করে প্রধানমন্ত্রী বলেন, শিক্ষকরা সবসময় আমাদের প্রেরণা যোগান এবং আমাদের ভেতর থেকে সেরাটাকে বের করে আনেন।
CG/SC/SB…
(Visitor Counter : 28
আয়ুষ
কেন্দ্রীয় মন্ত্রী সর্বানন্দ সোনওয়াল গুয়াহাটিতে সিএআরআই এবং রাজ্য আয়ুর্বেদ কলেজের তিনটি ভবনের ভিত্তিপ্রস্তর স্থাপন করেছেন
নতুন দিল্লি, ১২ ফেব্রুয়ারি, ২০২২
কেন্দ্রীয় আয়ুষ ও বন্দর, নৌ-পরিবহণ এবং জলপথ দপ্তরের মন্ত্রী শ্রী সর্বানন্দ সোনওয়াল আজ গুয়াহাটির বরসাজাইতে কেন্দ্রীয় আয়ুর্বেদ গবেষণা প্রতিষ্ঠান -এর পঞ্চকর্ম ব্লক এবং জালুকবাড়িতে রাজ্য আয়ুর্বেদ কলেজের পঞ্চকর্ম উৎকর্ষতা কেন্দ্রের ভিত্তিপ্রস্তর স্থাপন করেছেন। এই ভবনগুলি নির্মাণে ব্যয় হবে ২০ কোটি টাকা।
রাজ্য আয়ুর্বেদ কলেজে পঞ্চকর্মের জন্য একটি উৎকর্ষতা কেন্দ্র স্থাপন করা হবে। এমনকি রাজ্য আয়ুর্বেদিক ফার্মাসিকেও আয়ুষ মন্ত্রকের অন্তর্গত আয়ুষ স্বাস্থ্য যোজনার আওতায় উন্নতিসাধন করা হবে। এর জন্য ব্যয় হবে ১০ কোটি টাকা।
সিএআরআই-এর পঞ্চকর্ম ব্লকে একটি জি+২ ভবন এবং ফার্মাকোলজি ও রসায়ন পরীক্ষাগারে একটি জি+৩ ভবন তৈরি করা হবে। এই দুটি ভবন নির্মাণে খরচ হবে ১০ কোটি টাকা।
পঞ্চকর্মের নতুন ভবনে দক্ষতা উন্নয়নের জন্য বিশ্বমানের প্রশিক্ষণ পাঠ্যক্রমের ব্যবস্থা থাকবে। সিএআরআই-তে ফার্মাকোলজি ও রসায়ন ভবনে চিকিৎসার জন্য পরীক্ষামূলক পদ্ধতি, ওষুধের মানোন্নয়ন, যে কোনো ভেষজ উদ্ভিদের রায়াসনিক পরীক্ষা-নিরীক্ষা চালানো হবে। উত্তর-পূর্ব ভারতে এই প্রথম ধরণের সুবিধা মিলবে এখানে।
অনুষ্ঠানে সর্বানন্দ সোনওয়াল জানান, আয়ুর্বেদ হল শারীরিক ক্ষমতা বৃদ্ধি এবং মানসিক সুখের চালিকাশক্তি। আয়ুর্বেদের মাধ্যমে মানুষের স্বাস্থ্য ও সুস্থতাকে সমৃদ্ধ করে তোলার লক্ষ্যেই এই উদ্যোগ নেওয়া হয়েছে। এর ফলে চিকিৎসা বিজ্ঞান সহ আয়ুর্বেদের জনপ্রিয়তা আরও বৃদ্ধি পাবেন বলেও উল্লেখ করেন তিনি। এদিন অনুষ্ঠানে আসাম সরকারের স্বাস্থ্য ও পরিবার কল্যাণ মন্ত্রী, গুয়াহাটির কুইন ওজা লোকসভা কেন্দ্রের সাংসদ উপস্থিত ছিলেন।
CG/SS/SKD/
(Visitor Counter : 94
স্বরাষ্ট্র মন্ত্রক
তদন্তে উৎকর্ষের জন্য কেন্দ্রীয় স্বরাষ্ট্রমন্ত্রীর পদক ২০২৩
নতুন দিল্লি, ১২ অগাস্ট, ২০২৩
তদন্তে উৎকর্ষের জন্য ২০২৩ সালে ১৪০ জন পুলিশকর্মীকে কেন্দ্রীয় স্বরাষ্ট্রমন্ত্রীর পদকে ভূষিত করা হয়েছে।
অপরাধের তদন্তে পেশাদারিত্ব ও উৎকর্ষকে স্বীকৃতি দিতে ২০১৮ সাল থেকে এই পদক দেওয়া হচ্ছে। প্রতি বছর ১২ অগাস্ট পদক প্রাপকদের নাম ঘোষণা করা হয়।
এবার যাঁরা পদক পেয়েছেন তাঁদের মধ্যে সিবিআই-এর ১৫ জন, এনআইএ-র ১২ জন, উত্তরপ্রদেশের ১০ জন, কেরল ও রাজস্থানের ৯ জন, তামিলনাড়ু ও পশ্চিমবঙ্গের ৮ জন, মধ্যপ্রদেশের ৭ জন এবং গুজরাটের ৬ জন পুলিশকর্মী রয়েছেন। পদক প্রাপকদের মধ্যে রয়েছেন ২২ জন মহিলা পুলিশ আধিকারিক। পশ্চিমবঙ্গ থেকে যাঁরা পদক পেয়েছেন তাঁরা হলেন - ইন্সপেক্টর পল্লব কুমার গাঙ্গুলী, ইন্সপেক্টর গৌতম সাহা, ইন্সপেক্টর রানা মিশ্র, ইন্সপেক্টর শ্রাবন্তী ঘোষ, সাব-ইন্সপেক্টর আলতাব হোসেন মল্লিক, সাব-ইন্সপেক্টর চিন্ময় ব্যানার্জী, সাব-ইন্সপেক্টর সুষম মিত্র এবং সাব-ইন্সপেক্টর তুষিময় দাস।
পদক প্রাপকদের সম্পূর্ণ তালিকা www.mha.gov.in-এই ওয়েবসাইটে পাওয়া যাবে।
AC/SD/AS/
(Visitor Counter : 54
সারওরসায়নমন্ত্রক
অ্যাম্ফোটেরিসিন বি এর চাহিদা এবং সরবরাহের বিষয়ে শ্রী মনসুখ মান্ডভিয়া পর্যালোচনা করেছেন
নতুন দিল্লি, ১৮ই মে, ২০২১
কেন্দ্রীয় সার ও রসায়ন প্রতিমন্ত্রী শ্রী মনসুখ মান্ডভিয়া মিউকোরমাইকসিসের নিরাময়ে ব্যবহৃত অ্যাম্ফোটেরিসিন বি এর চাহিদা ও সরবরাহ নিয়ে পর্যালোচনা করেছেন। সরকার, দেশে এই ওষুধটির উৎপাদন বাড়ানোর জন্য প্রস্তুতকারকদের সঙ্গে প্রয়োজনীয় কৌশল নির্ধারণ করেছে। এছাড়াও এর আমদানী নিয়েও আলোচনা হয়েছে।
মন্ত্রী বলেছেন, অ্যাম্ফোটেরিসিন বি এর সরবরাহ বহুগুণ বেড়েছে। কিন্তু সম্প্রতি এর চাহিদা হঠাৎ করে বৃদ্ধি পেয়েছে। যাদের এই ওষুধের প্রয়োজন, তারা যাতে ওষুধটি পান সরকার, তার জন্য সরকার সব রকমের উদ্যোগ নিয়েছে। এই ওষুধের বন্টন এবং সরবরাহ শৃঙ্খল নিয়ে সরকার কাজ করছে। ওষুধের ঘাটতি দ্রুত মেটানো সম্ভব হবে। শ্রী মান্ডভিয়া রাজ্যগুলিকে অনুরোধ করেছেন, নির্ধারিত নীতি অনুযায়ী এই ওষুধ যাতে দেওয়া হয়, সেটি নিশ্চিত করতে হবে।
CG/CB/SFS
(Visitor Counter : 137
প্রধানমন্ত্রীরদপ্তর
সুলভ সৌরশক্তির জন্য দক্ষতা বৃদ্ধিতে প্রবাসী ভারতীয়দের ভূমিকা নিয়ে অনাবাসী ভারতীয়দের একটি প্রতিনিধিদলের সঙ্গে প্রধানমন্ত্রীর সাক্ষাৎ
নয়াদিল্লি, ২৪ আগস্ট, ২০১৮
সুলভ সৌরশক্তির জন্য দক্ষতা বৃদ্ধিতে প্রবাসী ভারতীয়দের ভূমিকা নিয়ে অনাবাসী ভারতীয়দের একটি প্রতিনিধিদল গত শুক্রবার নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
দেশে এবং বিদেশে বসবাসকারী ভারতীয়দের এই প্রতিনিধিদলে ছিলেন - বিশেষজ্ঞ, শিক্ষাবিদ, উদ্ভাবক, শিল্পপতি ও ব্যবসায়ীরা ছিলেন। প্রতিনিধিদলের সদস্যরা গত দু’দিন ধরে সৌর বিদ্যুৎ, অফ গ্রিড ও মাইক্রো গ্রিড সলিউশন, সৌর বিদ্যুৎ সংরক্ষণ, পরবর্তী প্রজন্মের সৌর বিদ্যুৎ প্রযুক্তি এবং পুনর্নবীকরণযোগ্য শক্তি ক্ষেত্রে অর্থ যোগানের অভিনব পন্থা-পদ্ধতি নিয়ে যে আলাপ-আলোচনা করেছেন, তার পরিণতি সম্পর্কে প্রধানমন্ত্রীকে অবহিত করেন।
প্রধানমন্ত্রী ঐ প্রতিনিধিদলের আলাপ-আলোচনা থেকে উঠে আসা প্রস্তাবগুলিকে স্বাগত জানিয়ে বিশেষজ্ঞদের মতামতকে আরও এগিয়ে নিয়ে যাওয়ার এবং সিদ্ধান্ত গ্রহণ প্রক্রিয়ায় প্রাসঙ্গিক বিষয়গুলিকে বিবেচনায় রাখার জন্য বিদেশ মনত্রক এবং পুনর্নবীকরণযোগ্য শক্তি মন্ত্রককে নির্দেশ দেন।
CG/BD/SB…
(Visitor Counter : 72
আয়ুষ
সুসংবদ্ধ চিকিৎসা পরিষেবায় হোমিওপ্যাথি পদ্ধতি অন্তর্ভুক্তির জন্য কার্যকর ও সুদক্ষ কর্ম পরিকল্পনা
নতুন দিল্লি, ১০ আগস্ট, ২০২১
জাতীয় হোমিওপ্যাথি কমিশন আইন ২০২০-র মাধ্যমে হোমিওপ্যাথি শিক্ষা ও চিকিৎসা নিয়ন্ত্রিত হয়। এই আইনে হোমিওপ্যাথি এবং ভারতীয় চিকিৎসা পদ্ধতি তথা আধুনিক ওষুধপত্রের প্রয়োগের বিষয়টিকে অন্তর্ভুক্ত করা হয়েছে। চিকিৎসা ক্ষেত্রে বিভিন্ন পদ্ধতিতে পরিষেবা পৌঁছে দেওয়ার লক্ষ্যে আইনে এই সংস্থান রাখা হয়েছে। ২০২০-র জাতীয় হোমিওপ্যাথি কমিশন আইনে জনস্বাস্থ্য ক্ষেত্রে হোমিওপ্যাথির প্রসার সহ স্বাস্থ্য সম্পর্কিত বিভিন্ন বিষয়ে প্রয়োজনীয় পদক্ষেপ গ্রহণের অধিকার রাজ্য সরকারগুলিকে দেওয়া হয়েছে। উল্লেখ করা যেতে পারে, চলতি বছরের ৫ জুলাই থেকে জাতীয় হোমিওপ্যাথি কমিশন আইন ২০২০ কার্যকর হয়েছে।
সুসংবদ্ধ চিকিৎসা পরিষেবায় হোমিওপ্যাথি পদ্ধতি অন্তর্ভুক্তির জন্য কার্যকর ও সুদক্ষ কর্ম পরিকল্পনা গ্রহণে আয়ুষ মন্ত্রক একাধিক পদক্ষেপ নিয়েছে।
২৪টি গবেষণামূলক প্রতিষ্ঠান এবং ৬টি হোমিওপ্যাথি চিকিৎসা কেন্দ্রের মাধ্যমে হোমিওপ্যাথি চিকিৎসা পদ্ধতিতে বিজ্ঞানধর্মী গবেষণার প্রসার, হোমিওপ্যাথি প্রতিষ্ঠানগুলির মধ্যে সমন্বয় বজায় রাখা এবং প্রতিষ্ঠানগুলির মানোন্নয়নে সেন্ট্রাল কাউন্সিল ফর রিসার্চ ইন হোমিওপ্যাথি সংস্থা গড়ে তোলা হয়েছে। স্বাস্থ্য ও পরিবার কল্যাণ মন্ত্রক ক্যান্সার, মধুমেহ, হৃদরোগ ও স্ট্রোকের মত অসুস্থতা প্রতিরোধের জাতীয় কর্মসূচিতে যোগের পাশাপাশি হোমিওপ্যাথিকেও অন্তর্ভুক্ত করেছে। এই লক্ষ্যে অন্ধ্রপ্রদেশের কৃষ্ণা জেলায় এবং পশ্চিমবঙ্গের দার্জিলিং জেলায় দুটি পরীক্ষামূলক কর্মসূচি গ্রহণ করা হয়। কর্মসূচির সাফল্যের ওপর ভিত্তি করেই ক্যান্সার, মধুমেহর মত রোগ নিয়ন্ত্রণে জাতীয় কর্মসূচিতে হোমিওপ্যাথিকে অন্তর্ভুক্ত করা হয়েছে।
আয়ুষ মন্ত্রক রাজ্য ও কেন্দ্রশাসিত অঞ্চলগুলির মাধ্যমে কেন্দ্রীয় সহায়তাপুষ্ট জাতীয় আয়ুষ মিশন রূপায়ণ করছে। এই মিশনের মাধ্যমে হোমিওপ্যাথি সহ যাবতীয় আয়ুষ চিকিৎসা পদ্ধতির প্রসার ও মানোন্নয়নে অগ্রাধিকার দেওয়া হচ্ছে। রাজ্যগুলিকে আয়ুষ চিকিৎসা পদ্ধতির প্রসার ও মানোন্নয়নে জাতীয় আয়ুষ মিশনের নীতি-নির্দেশিকা অনুযায়ী সহায়তা দেওয়া হয়। এদিকে, বিভিন্ন ধরণের চিকিৎসা পরিষেবায় আয়ুষ পদ্ধতির অন্তর্ভুক্তির জন্য রাজ্য ও কেন্দ্রশাসিত অঞ্চলগুলিকে অর্থ সাহায্য দেওয়া হয়েছে। এই লক্ষ্যে প্রাথমিক স্বাস্থ্য কেন্দ্র, সমুদায়িক স্বাস্থ্য কেন্দ্র এবং জেলা হাসপাতালগুলিতে আয়ুষ চিকিৎসা পদ্ধতির সুযোগ-সুবিধা গড়ে তোলা হচ্ছে। ৫০ শয্যা বিশিষ্ট স্বতন্ত্র আয়ুষ হাসপাতাল গড়ে তোলা হচ্ছে। রাজ্য সরকারের অধীন নিম্ন-স্নাতক ও স্নাতকোত্তর স্তরের আয়ুষ চিকিৎসা প্রতিষ্ঠানগুলির মানোন্নয়ন করা হচ্ছে। যে সমস্ত রাজ্যে হোমিওপ্যাথি সহ আযুষ চিকিৎসা প্রতিষ্ঠান নেই সেখানে এধরণের নতুন চিকিৎসা প্রতিষ্ঠান গড়ে তোলা হচ্ছে।
রাজ্যসভায় আজ এক লিখিত জবাবে এই তথ্য দেন আয়ুষ মন্ত্রী শ্রী সর্বানন্দ সোনোয়াল।
CG/BD/AS/
(Visitor Counter : 127
স্বাস্থ্যওপরিবারকল্যাণমন্ত্রক
ভারতে আরও একটি উল্লেখযোগ্য বৈশিষ্ট্য, জাতীয় স্তরে সুস্থতার হার বেড়ে ৯৫ শতাংশ যা বিশ্বে অন্যতম সর্বোচ্চ
নতুন দিল্লী, ১৫ ডিসেম্বর, ২০২০
করোনার বিরুদ্ধে লড়াইয়ে ভারত বেশ কয়েকটি উল্লেখযোগ্য মাইলফলক অর্জন করেছে।
গত ২৪ ঘন্টায় নতুন করে করোনা আক্রান্তের সংখ্যা কমে হয়েছে ২২ হাজার ১০০। টানা ১৬১ দিন পর দৈনিক আক্রান্তের সংখ্যা ২২ হাজার ০৬৫ এর মধ্যে রয়েছে। এর পাশাপাশি করোনায় সুস্থতার সংখ্যা প্রতিদিন বিপুলভাবে বাড়ছে। আরও একটি গুরুত্বপূর্ণ বিষয় হচ্ছে যে, দেশে মোট আক্রান্তের সংখ্যা বর্তমানে হয়েছে ৩ লক্ষ ৩৯ হাজার ৮২০। অন্যদিকে সুস্থতার সংখ্যা বেড়ে হয়েছে ৯৪ লক্ষ ২২ হাজার ৬৩৬। আক্রান্তের সংখ্যা এবং সুস্থতার সংখ্যার মধ্যে ব্যবধান বেড়ে হয়েছে ৯০ লক্ষ ৮২ হাজার ৮১৬। জাতীয় স্তরে সুস্থতার হার বেড়ে হয়েছে ৯৫ দশমিক ১২ শতাংশ। সুস্থতার নিরিখে ভারত সারাবিশ্বে প্রথম সারিতে রয়েছে। গত ২৪ ঘন্টায় মোট ৩৪ হাজার ৪৭৭ জন সুস্থ হয়ে বাড়ি ফিরে গেছেন।
রাষ্ট্রপতিরসচিবালয়
মহাত্মা গান্ধীর জন্মের সার্ধ শতবর্ষ উদযাপনের জন্য গঠিত জাতীয় কমিটির দ্বিতীয় বৈঠকে রাষ্ট্রপতি পৌরহিত্য করলেন
নয়াদিল্লি, ১৯ ডিসেম্বর, ২০১৯
রাষ্ট্রপতি শ্রী রামনাথ কোবিন্দ বৃহস্পতিবার রাষ্ট্রপতি ভবনে মহাত্মা গান্ধীর জন্মের সার্ধ শতবর্ষ উদযাপনের জন্য গঠিত জাতীয় কমিটির দ্বিতীয় বৈঠকে পৌরহিত্য করেন।
এই উপলক্ষে রাষ্ট্রপতি বলেন, বিগত দেড় বছর ধরে মহাত্মা গান্ধীর বাণী দেশ জুড়ে এবং বিদেশে জাতীয় কমিটির নজরদারিতে যেভাবে ছড়িয়ে পড়ছে তা যথেষ্ট আনন্দের বিষয়। তিনি বলেন, প্রধানমন্ত্রী শ্রী নরেন্দ্র মোদী গান্ধীজির স্বচ্ছতার এজেন্ডাকে একটি জন-আন্দোলনের রূপ দিয়েছেন। এর ফলে, মহাত্মাজি যে স্বচ্ছ ভারতের স্বপ্ন দেখতেন তা পাঁচ বছরের কম সময়ে বাস্তবায়িত হয়েছে। দেশ জুড়ে খোলা স্থানে শৌচকর্ম দূর করার ক্ষেত্রে যে সাফল্য অর্জিত হয়েছে, তা সংঘবদ্ধ প্রয়াসের উদাহরণ। বিগত কয়েক মাস ধরে একবার ব্যবহারযোগ্য প্লাস্টিক থেকে আমাদের পরিবেশের ক্ষতি সম্পর্কে সচেতনতা গড়ে তোলার লক্ষ্যে নানা উদ্যোগ নেওয়া হয়েছে।
রাষ্ট্রপতি বলেন, সমসাময়িক বিভিন্ন চ্যালেঞ্জের মোকাবিলায় সাফল্য পেতে হলে গান্ধী দর্শন গ্রহণ করা প্রয়োজন। আজ শান্তি, সাম্য, অহিংসার প্রশ্নে সারা বিশ্বে গান্ধীজির দর্শন অত্যন্ত প্রাসঙ্গিক। বৈজ্ঞানিকরা আমাদের গ্রহের পরিবেশের বিষয়ে যে ভবিষ্যদ্বাণী করছেন, গান্ধীজি সে বিষয়ে আগেই অবগত ছিলেন। শ্রী কোবিন্দ বিদেশ দপ্তরের সঙ্কলিত সংস্কৃতি মন্ত্রক থেকে প্রকাশিত একটি বইয়ের প্রথম কপি গ্রহণ করেন। এই বইটিতে বিশ্বের ১২৬ জন বিশিষ্ট ব্যক্তি গান্ধীজির শিক্ষা সম্পর্কে তাঁদের অভিজ্ঞতার কথা লিখেছেন। প্রধানমন্ত্রী আনুষ্ঠানিকভাবে এই বইটির প্রকাশ করেন।
জাতীয় ও আন্তর্জাতিক স্তরে মহাত্মা গান্ধীর জন্মের সার্ধ শতবর্ষ উদযাপন উপলক্ষে এই জাতীয় কমিটি গঠন করা হয়। কমিটিতে উপ-রাষ্ট্রপতি, প্রধানমন্ত্রী, সমস্ত রাজ্যের মুখ্যমন্ত্রী, বিভিন্ন রাজনৈতিক দলের প্রতিনিধি, গান্ধীবাদী, দার্শনিক সহ সমাজের সর্বস্তরের মানুষরা রয়েছেন। এই কমিটিতে রাষ্ট্রসঙ্ঘের দুই প্রাক্তন মহাসচিব মিঃ বান কি মুন ও মিঃ কোফি আন্নান সহ নয়জন আন্তর্জাতিক সদস্য রয়েছেন।
CG/CB/DM
(Visitor Counter : 90
প্রধানমন্ত্রীরদপ্তর
প্রধানমন্ত্রী পুনেতে সন্ত তুকারামজির উদ্দেশে প্রার্থনা করেছেন
নয়াদিল্লী, ১৪ জুন, ২০২২
প্রধানমন্ত্রী শ্রী নরেন্দ্র মোদী পুনেতে সন্ত তুকারামজির উদ্দেশে প্রার্থনা করেছেন। শ্রী মোদী বলেছেন, সন্ত তুকারামের আদর্শ বহু মানুষকে অনুপ্রাণিত করে এবং অন্যকে সেবা করা ও সমাজে সকলের প্রতি করুণা প্রদর্শন করতে উৎসাহিত করে।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে,
“প্রধানমন্ত্রী @narendramodi পুনেতে সন্ত তুকারামজির উদ্দেশে প্রার্থনা করেছেন। সন্ত তুকারামের আদর্শ বহু মানুষকে অনুপ্রাণিত করে এবং অন্যকে সেবা করা ও সমাজে সকলের প্রতি করুণা প্রদর্শন করতে উৎসাহিত করে।”
PG/CB/NS
(
মানবসম্পদবিকাশমন্ত্রক
জি-২০ সদস্য দেশগুলি সকলের জন্য শিক্ষা অব্যাহত রাখা ও সুরক্ষার ব্যাপারে পুনরায় অঙ্গীকার প্রকাশ করেছে
নয়াদিল্লি, ০৬ সেপ্টেম্বর, ২০২০
জি-২০ দেশগুলির শিক্ষা মন্ত্রীরা শিক্ষা ক্ষেত্রে একযোগে কাজ করার এবং শ্রেষ্ঠ পন্থা-পদ্ধতিগুলি ভাগ করে নেবার ব্যাপারে পারস্পরিক অঙ্গীকার প্রকাশ করেছে, যাতে সদস্য দেশগুলি সকলের জন্য সঙ্কটের সময়েও গুণগতমানের শিক্ষা এবং সারা জীবনব্যাপী শিক্ষার সুযোগ অব্যাহত রাখতে পারে। জি-২০ দেশগুলির শিক্ষা মন্ত্রীদের নিয়ে গতকাল এক ভার্চ্যুয়াল বৈঠক অনুষ্ঠিত হয়। এই বৈঠকে সদস্য রাষ্ট্রগুলি সঙ্কটের সময়েও শিক্ষা অব্যাহত রাখা, প্রাক্-শৈশব শিক্ষা এবং শিক্ষায় আন্তর্জাতিকীকরণের বিভিন্ন বিষয় নিয়ে আলোচনা ও অভিজ্ঞতা বিনিময় করে। বর্তমান কোভিড-১৯ মহামারীর প্রেক্ষিতে সদস্য দেশগুলির শিক্ষা মন্ত্রীদের এই বৈঠক ভার্চ্যুয়ালি আয়োজন করা হয়েছে। বৈঠকে ভারতের প্রতিনিধিত্ব করে কেন্দ্রীয় শিক্ষা মন্ত্রী শ্রী রমেশ পোখরিয়াল ‘নিশাঙ্ক’ বলেন, সদস্য দেশগুলি উপরোক্ত যে তিনটি বিষয়ে পারস্পরিক সহযোগিতার সিদ্ধান্ত নিয়েছে, ভারত সরকারও এই তিনটি বিষয়ে অগ্রাধিকার দিয়ে এসেছে। ভারতের নতুন জাতীয় শিক্ষা নীতিতেও এই তিনটি বিষয়ের প্রতি অঙ্গীকার প্রতিফলিত হয়েছে। ২০২০’র জাতীয় শিক্ষা নীতিতে দেশের শিক্ষা ক্ষেত্রের চালচিত্রে আমূল পরিবর্তন আনার যে পরিকল্পনা রয়েছে, সে প্রসঙ্গে শ্রী নিশাঙ্ক বলেন, কোভিড মহামারীজনিত চ্যালেঞ্জ মোকাবিলায় নতুন এই শিক্ষা নীতি সমগ্র শিক্ষা ব্যবস্থায় আমূল পরিবর্তন ঘটাবে। তিনি আরও জানান, শিক্ষা ক্ষেত্রে ভারত জি-২০ সদস্য দেশগুলির সঙ্গে সহযোগিতায় অঙ্গীকারবদ্ধ।
প্রাক্-শৈশব শিক্ষার গুরুত্ব সম্পর্কে জি-২০ শিক্ষা মন্ত্রীদের এই বৈঠকে একটি ইস্তাহার গ্রহণ করা হয়। এই ইস্তাহারে সব শিশুর জন্য গুণগত মানের সমান শিক্ষার সুযোগ ও প্রাপ্য অধিকারের ওপর জোর দেওয়া হয়েছে। পিছিয়ে পড়া শ্রেণীর শিশুদের প্রচলিত শিক্ষা ব্যবস্থার আওতায় নিয়ে আসার ক্ষেত্রে অগ্রাধিকার দেওয়া হয়েছে। ইস্তাহারে আরও বলা হয়েছে, সমাজে সচেতনতা নিবিড় করার পাশাপাশি, শিশুদের পরিবারগুলিকেও শিক্ষার ব্যাপারে গুরুত্বপূর্ণ ভূমিকা নিতে হবে, যাতে প্রতিটি শিশুর শৈশব থেকে পরবর্তী শিক্ষা স্তরগুলিতে প্রয়োজনীয় পদক্ষেপ গ্রহণ করা যায়।
বৈঠকে গৃহীত ইস্তাহারে শিক্ষা ব্যবস্থায় সেরা পন্থা-পদ্ধতিগুলি বিনিময়ের মাধ্যমে শিক্ষণ ব্যবস্থা আন্তর্জাতিকীকরণে উৎসাহিত হওয়ার কথা বলা হয়েছে। সৌদি আরব ২০২০’র জি-২০ গোষ্ঠীভুক্ত দেশগুলির লিডার সামিট আয়োজন করছে। জি-২০ গোষ্ঠীভুক্ত সদস্য দেশগুলির মধ্যে রয়েছে – আর্জেন্টিনা, অস্ট্রেলিয়া, ব্রাজিল, কানাডা, ফ্রান্স, জার্মানী, ভারত, ইন্দোনেশিয়া, রাশিয়া, সৌদি আরব, মার্কিন যুক্তরাষ্ট্র প্রভৃতি।
(CG/BD/SB
কয়লামন্ত্রক
কয়লা উৎপাদন ক্ষমতা বৃদ্ধির লক্ষ্যে সরকার গৃহীত পদক্ষেপ
নতুন দিল্লি, ১১ ফেব্রুয়ারি, ২০২১
দেশে কয়লা উৎপাদন ক্ষমতা বৃদ্ধির লক্ষ্যে সরকার বেশ কিছু পদক্ষেপ গ্রহণ করেছে।
গতকাল লোকসভায় কেন্দ্রীয় কয়লা মন্ত্রী শ্রী প্রহ্লাদ যোশী এক লিখিত প্রশ্নের জবাবে এই তথ্য জানিয়েছেন।
সরকারের গৃহীত সিদ্ধান্ত গুলির মধ্যে রয়েছে-
১) একক উইন্ডো ক্লিয়ারিং সিস্টেম চালু করা হয়েছে।
২) খনি পরিকল্পনা পদ্ধতি এবং তার অনুমোদনের নির্দেশিকার সরলীকরণ।
৩) বাণিজ্যিকভাবে কয়লা খনি নিলাম প্রক্রিয়ার সূচনা।
৪) অতীতে বরাদ্দকৃত কয়লাখনি গুলির নিয়মিত পর্যালোচনা ও পর্যবেক্ষণ।
৫) বরাদ্দকৃত কয়লা খনি গুলির জন্য কয়লা মন্ত্রকের সচিব এবং সংশ্লিষ্ট রাজ্য গুলির মুখ্যসচিবের নেতৃত্বে পর্যবেক্ষণ কমিটির সভার আয়োজন।
৬) উৎপাদন দক্ষতা বৃদ্ধি এবং নতুন রেললাইন নির্মাণের ব্যবস্থা।
৭) শুদ্ধ কয়লা পেতে নতুন ধৌত করার যন্ত্র প্রতিষ্ঠা।
এগুলির পাশাপাশি কোল ইন্ডিয়া লিমিটেডের পক্ষ থেকেও বেশকিছু পদক্ষেপ নেওয়া হয়েছে।
সারওরসায়নমন্ত্রক
মিউক্রোমাইকোসিস রোগের বিরুদ্ধে লড়াইয়ে অ্যামফোটেরিসিন বি ওষুধের সহজলভ্য করতে সরকারের পদক্ষেপ
নয়াদিল্লি, ১২ মে, ২০২১
কোভিড পরবর্তী মিউক্রোমাইকোসিসে বা শ্লেষ্মা জাতীয় রোগে আক্রান্ত রোগীদের জন্য অনেক চিকিৎসক অ্যামফোটেরিসিন বি ওষুধের সুপারিশ করছেন। এর ফলে, এই ওষুধের জন্য কয়েকটি রাজ্যে চাহিদা হঠাৎ বৃদ্ধি পেয়েছে। কেন্দ্রীয় সরকার তাই এই ওষুধের উৎপাদন বাড়ানোর ওপর জোর দিয়েছে এবং এই ওষুধ নির্মাতা সংস্থাগুলির সঙ্গে আলোচনা করেছে। এর ফলে, এই ওষুধের অতিরিক্ত আমদানি এবং দেশীয়ভাবে এর উৎপাদন বাড়বে বলে আশা করা যাচ্ছে।
নির্মাতা / আমদানিকারকদের এই ওষুধের বর্তমান মজুত অবস্থান বিষয়ে পর্যালোচনা এবং অ্যামফোটেরিসিন বি এর চাহিদার কথা বিবেচনা করার পরে, ফার্মা বিভাগ গত ১১ মে এই ওষুধ রাজ্য / কেন্দ্রশাসিত অঞ্চলগুলিকে বরাদ্দ করেছে। আগামী ৩১মে এর মধ্যে এই ওষুধ পাওয়া যাবে। রাজ্যগুলিকে সরকারী ও বেসরকারী হাসপাতাল এবং স্বাস্থ্য সেবা সংস্থাগুলির মধ্যে যথাযথভাবে বিতরণের ব্যবস্থা করার জন্য অনুরোধ করা হয়েছে ।
এছাড়াও, রাজ্যগুলিকে বলা হয়েছে যে, ইতিমধ্যেই তাদের কাছে সরবরাহ করা ওষুধের যে মজুত রয়েছে, তা যেন সঠিকভাবে ব্যবহার করা হয়। এর পাশাপাশি, ওষুধের দাম নির্ধারণকারী জাতীয় কর্তৃপক্ষ  এই ওষুধ সরবরাহের বিষয়টি পর্যবেক্ষণ করছে।
বর্তমানে দেশ অতিমারীর মধ্য দিয়ে যাচ্ছে। এর ফলে, দেশের বিভিন্ন অঞ্চল ক্ষতিগ্রস্ত। ভারত সরকার নিরবচ্ছিন্নভাবে কোভিডের ওষুধ সরবরাহ বাড়িয়ে তোলার লক্ষ্যে নিরন্তর কাজ করে চলেছে এবং সেগুলি যথার্থভাবেই রাজ্য/কেন্দ্রশাসিত অঞ্চলগুলিতে সরবরাহ করা হচ্ছে।
CG/SS/SB
(Visitor Counter : 155
প্রধানমন্ত্রীরদপ্তর
শ্রদ্ধেয় ডঃ শ্রী শ্রী শ্রী শিবকুমার স্বামীগালু'র জন্ম জয়ন্তীতে শ্রদ্ধার্ঘ্য প্রধানমন্ত্রী'র
নতুন দিল্লি,১ এপ্রিল, ২০২২
প্রধানমন্ত্রী শ্রী নরেন্দ্র মোদী শ্রদ্ধেয় ডঃ শ্রী শ্রী শ্রী শিবকুমার স্বামীগালু'র জন্ম জয়ন্তীতে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন;
"আমি পরম পবিত্র ডঃ শ্রী শ্রী শ্রী শিবকুমার স্বামীগালুকে জয়ন্তীতে শ্রদ্ধা জানাই। তিনি অগণিত মানুষের হৃদয়ে বাস করেন।মানুষের সেবা,স্বাস্থ্য ও শিক্ষার জন্য তার কাজকে
আমরা সর্বদা স্মরণ করব। আমরা তাঁর স্বপ্ন পূরণের জন্য কাজ চালিয়ে যাব। "
CG/SS
(
নারীওশিশুবিকাশমন্ত্রক
মহিলা সহকর্মীদের মর্যাদা ও সম্ভ্রমের প্রতি সংবেদনশীল হওয়ার জন্য বিমান পরিবহণ সংস্থাগুলির কর্মীদের উদ্দেশে আহ্বান জানালেন শ্রীমতী মানেকা সঞ্জয় গান্ধী
নয়াদিল্লি, ২৪ আগস্ট, ২০১৮
মহিলা সহকর্মীদের সম্ভ্রম ও মর্যাদার প্রতি সংবেদনশীল হওয়ার জন্য সরকারি ও বেসরকারি ক্ষেত্রের বিমান পরিবহণ সংস্থাগুলির কর্মীদের উদ্দেশে আহ্বান জানিয়েছেন কেন্দ্রীয় নারী ও শিশুবিকাশ মন্ত্রী শ্রীমতী মানেকা সঞ্জয় গান্ধী। গতকাল নয়াদিল্লিতে এয়ার ইন্ডিয়া এবং এয়ার ইন্ডিয়া এক্সপ্রেস-এ যৌন হয়রানির ঘটনায় গৃহীত পদক্ষেপের অগ্রগতির বিষয়টি তিনি পর্যালোচনা করছিলেন। এয়ার ইন্ডিয়ার সিএমডি তাঁকে অবহিত করেন যে এ ধরণের ১২টি ঘটনা বিচারাধীন রয়েছে। এছাড়াও বেসরকারি বিমান সংস্থাগুলিতে যৌন হয়রানির কয়েকটি ঘটনা নারী ও শিশুবিকাশ মন্ত্রকের পক্ষ থেকে কেন্দ্রীয় অসামরিক পরিবহণ মন্ত্রকে পাঠিয়ে দেওয়া হয়েছে বলেও পর্যালোচনা বৈঠকে জানানো হয়।
পর্যালোচনা শেষে শ্রীমতী মানেকা সঞ্জয় গান্ধী বলেন, যৌন হয়রানির ঘটনার সঙ্গে সঙ্গে কিছু কিছু মহিলা কর্মী যৌন হয়রানি সম্পর্কিত প্রশাসনিক কিছু কিছু অভিযোগও তুলে থাকেন। এই ধরণের ঘটনার দ্রুত নিষ্পত্তি হওয়া উচিৎ বলে মনে করেন তিনি। সেক্ষেত্রে যৌন হয়রানির ঘটনা যদি সত্যি হয়, তাহলে অভিযোগকারিনীর পক্ষে অভিযোগ নিরসনের জন্য উপযুক্ত প্রশাসনিক বা আইনি ব্যবস্থা গ্রহণ করার পথও খোলা থাকে।
কেন্দ্রীয় নারী ও শিশুবিকাশ মন্ত্রী বলেন যে বিমান পরিবহণ ক্ষেত্রটির এখন ভালোরকম প্রসার ঘটেছে। সেখানে অন্তর্ভুক্তিমূলক প্রচেষ্টার ওপর জোর দেওয়ার পাশাপাশি, সাধারণ মাধ্যবিত্ত শ্রেণীর কাছে বিমান পরিবহণ সম্পর্কিত সুযোগ-সুবিধার দ্বার এখন উন্মুক্ত। ৭০ ও ৮০-র দশকে শুধুমাত্র উচ্চবিত্ত শ্রেণীর কাছেই বিমান পরিবহণ পরিষেবার সুযোগ সম্প্রসারিত ছিল। মহিলা কর্মীরা যাতে কোনভাবেই ভয় ও আশঙ্কা এবং সুরক্ষার অভাব অনুভব না করেন, সেজন্য পুরুষ কর্মীদের মধ্যে সচেতনতা গড়ে তুলতে এয়ার ইন্ডিয়ার সিএমডি-কে অনুরোধ জানান শ্রীমতী মানেকা সঞ্জয় গান্ধী।
CG/SKD/DM/…
(Visitor Counter : 83
সংস্কৃতিমন্ত্রক
কলকাতার জাতীয় গ্রন্থাগারের ভাষা ভবনের নতুন নাম ড. শ্যামা প্রসাদ মুখোপাধ্যায় ভাষা ভবন
কলকাতা, ০৫ই জুলাই, ২০২৩
কলকাতার জাতীয় গ্রন্থাগারের পরামর্শদাতা পর্ষদ প্রাক্তন কেন্দ্রীয় মন্ত্রী ড. শ্যামা প্রসাদ মুখোপাধ্য়ায়ের নামানুসারে ভাষা ভবনের নাম পরিবর্তন করার সিদ্ধান্ত নিয়েছে। ড. শ্যামা প্রসাদ মুখার্জী রিসার্চ ফাউন্ডেশনের নির্দেশক ড. অনির্বাণ গঙ্গোপাধ্যায় ভাষা ভবনের নাম পরিবর্তন করার জন্য কেন্দ্রীয় সংস্কৃতি মন্ত্রকের কাছে আবেদন জানান। মন্ত্রক, ড. মুখ্যোপাধ্যায়ের ১২৩তম জন্মবার্ষিকীতে ভাষা ভবনের নাম পরিবর্তনের সিদ্ধান্ত নিয়েছে।
(আইনজীবী ও শিক্ষাবীদ ড. মুখোপাধ্যায় ভারতের প্রথম মন্ত্রিসভার সদস্য ছিলেন। জাতীয় গ্রন্থাগারে তিনি তাঁর পিতা বাংলার বাঘ আশুতোষ মুখোপাধ্যায়ের ব্যক্তিগত সংগ্রহে থাকা ৮৭,০০০ দুষ্প্রাপ্য বই জাতীয় গ্রন্থাগারে দান করেছিলেন। এই বইগুলি গবেষকদের কাছে অমূল্য সম্পদ।
২০০৪ সালে কলকাতার জাতীয় গ্রন্থাগার বেলভেডিয়ার হাউস থেকে ভাষা ভবনে তার বেশির ভাগ দপ্তর স্থানান্তরিত করে। জাতীয় গ্রন্থাগারের মহানির্দেশক অধ্যাপক অজয় প্রতাপ সিং জানান, “ভারত মাতার সাহসী এই সন্তান ছিলেন প্রকৃত দেশপ্রেমিক, যিনি আমাদের দেশের জন্য তাঁর জীবন উৎসর্গ করেন। তাঁর প্রতি শ্রদ্ধা নিবেদনের পরিকল্পনা দীর্ঘদিন ধরেই ছিল।” তিনি কেন্দ্রীয় সংস্কৃত মন্ত্রী জি কিষাণ রেড্ডিকে ধন্যবাদ জানান এবং বলেন প্রধানমন্ত্রী শ্রী নরেন্দ্র মোদী, দেশের মহান ব্যক্তিত্বদের শ্রদ্ধা জানানোর উদ্যোগ নিয়েছেন, যাঁরা আমাদের দেশকে গর্বিত করেছেন। সেই উদ্যোগের অঙ্গ হিসেবে জাতীয় গ্রন্থাগার ভাষা ভবনের নাম পরিবর্তনের প্রস্তাবটি মন্ত্রকের কাছে পাঠায়।
CG/CB/SFS